text:
Evento
E tradicion di Dande (1 di januari)Na
final di cada aña, nos tur na Aruba ta celebra dos fiesta masha
special mes. Un ta Pasco di Nacemento, riba cua dia nos ta desea otro
pas acompaña pa alegria y Aña Nobo, dia cu nos ta habri
un aña yen di optimismo, bon intencion y meta positivo pa e
aña nos dilanti. Lesa mas.....
Dia di Betico (25 di januari)Desde
aña 1989, riba dia 25 di januari di tur aña, Aruba ta
celebra Dia di Betico. A scoge pa e fecha aki como cu ta e fecha di
natalicio di e gran estadista Gilberto François (Betico) Croes.
Di e forma aki Aruba por dun’e su homenahe bon mereci y asina
un y tur por keda recorda su lucha pa a logra Aruba su Status Aparte.
E lucha aki a marca historia di Aruba. Lesa
mas.....
Dia di Himno y Bandera (18 di maart)
Nos Bandera
Dia
16 di maart 1976, nos Parlamento a acepta e diseño cual awe
ta e bandera oficial di Aruba. Na 1976 Aruba tabata e prome den
Antiya Hulandes cu su propio Himno y Bandera. Dia 18 di maart 1976
a hisa e bandera oficialmente den Wilhelmina Stadion (Compleho Guillermo
P. Trindad). Conhuntamente a resona oficialmente nos Himno: Aruba
Dushi Tera. Lesa mas.....
Nos HimnoARUBA
DUSHI TERA, ta e titulo di e composicion musical, cu a bira oficialmente
e himno nacional di Aruba. Pa nos historia ta interesante, importante
y hasta necesario pa duna un relato, maske ta cortico, di factornan
responsabel pa e nacemento di Aruba Dushi Tera, su desaroyo gradual
den nos comunidad como medio di expresion di patriotismo y finalmente
su aceptacion como himno nacional di Aruba. Lesa
mas.....
Nos Escudo
E
escudo di teritorio insular di Aruba, ta den uso oficial desde 15 di november
1955, fecha riba cua Parlamento di Aruba, a aproba e escudo den un resolucion
insular. Originalmente “Atelier voor Heraldische Kunsten”, estableci
na Amsterdam, Hulanda, a crea e diseño basico di e escudo. Den un concurso
pa escudo organisa pa Gobierno Insular di Aruba y anuncia den corant riba 27 di
maart 1953, e tayer Hulandes di arte, a somete e diseño, cua Gobierno Insular
a selecta entre varios otro diseño. Lesa
mas.....
Fiesta di San Juan
Ta
un tradicion Arubano cu tur aña ta celebra fiesta di San Juan
riba 24 di juni. Historia ta indica cu e fiesta di San Juan
Fiesta di Dera Gai (24 di juni)
a origina na e parti sur di Mexico despues pasa pa Guatemala y otro
paisnan Centro Americano, yega te Venezuela pa
despues ser treci Aruba unda el a keda un tradicion te dia di awe.
Lesa
mas.....


c: text/html

text:
Deklarashonnan di e presidente di pais bisiña Venezuela, Sr. Hugo Chávez Frias riba ki statùs mester duna e grupo FARC (Fuerzas Armadas Revolucionarias de Colombia, http://www.noticias.nl/colombia_artikel.php?id=1750) a trese hopi protesta na Mundu. Presidente Hugo Chavez ke kalifiká nan komo insurgente i no terorista.Su deklarashonnan por duna e impreshon ku un konsepto ta ekskluí e otro. E falta di un definishon universal di kiko ta terorismo riba tereno polítiko ta konfundí hopi hende. Esaki ta tantu na Europa komo aki na kontinente Merikano.
Grupo Hofstad no ta terorista
Un ehèmpel resien di yanüari 23, 2008:
den korte di segundo instansia (hoger beroep) Korte Hulandes a rechasá di kalifiká e grupo Hofstad (http://nl.wikipedia.org/wiki/Hofstadgroep)komo un grupo terorista. E veredikto aki a laga hopi hende den un asombro total.
Na Hulanda korte di segundo instansia a haña ku e realidat riba e tópiko aki ta mas kompleho ku e ta parse riba promé bista. A bin resultá ku ta difísil di determiná ki ora un pensamentu ta transformá su mes den un akshon i ki ora un persona ta kulpabel di hasi un akto kastigabel. Atrobe pa mas detaye riba Hofstadgroep, lesa http://nl.wikipedia.org/wiki/Hofstadgroep.
Aktonan terorista
Loke si tin, mas o ménos, konsenso riba dje ta: kiko ta aktonan terorista.
Aktonan terorista ta tur akto ku ta kondusí na: morto na un manera sistemátiko;
destrukshon òf teror den poblashon i ku tin komo ophetivo pa optené konseshonnan di gobièrnu òf di komunidat na benefisio di e interesnan di terorista.
E aktonan aki por ser realisá pa gruponan Insurgente (http://es.wikipedia.org/wiki/Insurgente); konspiradónan(http://es.wikipedia.org/wiki/Teor%C3%ADa_conspirativa);
agrupashonnan ku tin komo meta tuma poder, pero tambe; e por ser ehekutá pa forsanan armá (ehérsito) di e pais òf; gruponan ku ta apoyá un gobièrnu kontra disidentenan.
E diferente gruponan di lokual sierto por ta parti di e outoridat establesí por hasi
e situashon difuso.
Un karakterisá komun di tur akto terorista ta ku no tin distinshon entre esnan
ku ta bringa legítimamente den un konflikto armá i esnan ku no ta forma
parti di aktonan béliko.
Terorismo no ta diskriminá
En prinsipio terorismo no ta deskriminá: no ta importante ken ta resultá víktima di
nan akshon. Loke ta importante ta: sembra miedo.
Pa e último aki e ta violá derechonan humano fundamental i derecho inter-nashonal humanitario, ku ta prohibí pa utilisá métodonan terorista - manera tuma rehen - den tur tipo di pelea sea inter-nashonal òf interno. Violashon ta kon-stituí un infrakshon grave, ku kastigu penal den ámbito internashonal.
Insurgensia i rebelion
Insurgensia ta realisashon i kontinuidat di un rebelion armá, un eskalashon ku violensia kontra órden legal establesé.
Un estado p’afó di e konflikto por atmití e hecho di e guera sivil partikular aki, i
asina sòru pa kumpli ku ehekushon di e deber di no-intervenshon ku ta ser imponé pa derecho internashonal.
Konkretamente. Den e guera di palabra (te ainda) entre Venezuela i Colombia, no ta permití, komo outoridat di p’afó di e pais pa yuda forsanan rebelde na Colombia, pasobra esaki ta un forma indirekto di agreshon kontra un gobièrnu di e estado na unda tin un lucha interno.
Pa resumí:
Por tin forsanan insurgente terorista òf no-terorista, meskos ku por tin forsanan gubernamental ku ta hasi uso di teror i por ser konsiderá terorista!
“Terorista” ta un athetivo kalifikativo. Di otro manera bisá, ora bo kalifiká un grupo òf individuo komo “insurgente”, esaki no outomátikamente ta ekskluí ku
e por ser kalifiká komo “terorista”.
Bo ta terorista si bo ta utilisá métodonan ku sa sembrá teror den un poblashon sivil: detonando eksplosivo, sekuestro, priva libertat di esnan ku no ta bringando, destrukshon di bienes ku ta indispensabel pa sobrevivensia, imposishon ilegal, etc.
Pa finalisá:
E kalifikashon ku FARC tin di risibí ta dependé di nan propio kondukta, ni mas ni ménos.
Den Reino e último veredikto den e kaso di grupo Hofstad, pa e hende komun ku no ta perito den ki ora un kombersashon ta ser transformá den un akto òf komplisidat na un akto, e ta keda un pulchi difísil di traga. Loke ta den tur hende su mente ta ku: a mata Pim Fortuyn i a mata Theo van Gogh, i ora a arestá miembronan di e grupo a tira e tim di aresto ku un granada.
Ki peso e aktonan ei tin. Tin diferente dicho ku ta relashoná ku e tópiko aki.
Na Hulandes: ‘Waar je mee omgaat, word je mee besmet’.
Na Spaño: ‘Dime con quién andas y te diré quién eres’.
Na Ingles: ‘A man is known by the company he keeps’.
Interpretando lei a bin resultá ku realidat por ta mas kompleho.
Ruben J. Suriel; Feb08
Nota di ARCO
Nos ta kere ku ideologia tambe ta hunga un papel. FARC ta kometé aktonan hororoso, pero e problema ta ku nan ta kere ku nan tin ku hasi’é pa logra nan meta

robotstxt: allowed

filter: keep


text:
ORANJESTAD - Weekend cu a pasa lider di partido AVP Mike Eman, demas dirigente, simpatisante hoben y di mas edad di e partido berde a bini hunto na Green Square riba skina di L.G. Smith Blvd y Adriaan Lacle Blvd. pa ta parti di e actividadnan cu ta tumando lugar eynan.
Un di e actividadnan cu tabata hala atencion ta ponemento di sticker riba auto di esnan cu tabata desea esey. Hopi ta e chofernan cu a para na e skina berde pa haya nan sticker berde den forma di un smiley.
E partido berde, e partido di speransa, ta den preparacion pa su evento anual cu ta Concierto di Speransa cu e aña’ki a wordo yama Feria di Speransa cu ta tuma lugar diabierna awor dia 16 di December. Ya for di 5.30 di atardi e varios actividadnan ta start. Pa cuminsa pone ambiente den curpa diadomingo ultimo dirigente y simpatisantenan a bini hunto unda cu a presenta integrantenan di e diferente bandanan cu lo presenta e anochi aki y na mesun momento presidente y miembronan di e hala hubenil di partido, HAC, a keda presenta na e publico presente. Presidente di HAC ta e conocido dj Nutzbeatz, kende tambe lo pone e skina tembla diabierna awor cu su musica cayente.
A keda demostra un entusiasmo grandi pa e sticker nobo di AVP cu ta disponibel pa tur cu ta desea. Un cantidad di auto y basta taxista, a presenta cu nan vehiculo pa duna muestra di nan apoyo na e partido berde, y a pone e sticker den forma di un smiley, riba nan auto.
Tabata un atardi hopi ameno unda e entusiasmo pa eleccion Parlamentario di 2017 a contagia tur presente. Stickernan ta disponibel pa tur esnan cu kier pone esaki riba nan auto.


text:
Diabierna ultimo riba pista di Palo Marga a wordo cori e round nan cu tabata falta di e Street Legal di dia 10 di Juni. Na final e resultadonan pa e categorianan cu tabata falta a keda como lo siguiente: den Scooter/Quad campeon a keda Raymond Tromp y Sub Campeon Wendell De Leeuw, den categoria di auto Jobert Reyes ta titula campeon y Jean Carlo Ras Sub Campeon. Despues cu a termina cu e programa di dia 10 di Juni a cuminsa cu e qualifyingnan pa e Dera Gai Street Legal y eventualmente a pasa pa e e roundnan di eliminacion, pero debi na e acogida grandi di participante un biaha mas pa 2or di marduga e organisadornan a hanja nan mes obliga pa stop e evento y asina hasi cu no por a caba e careda di e dia ey cu exepshon di Jr Dragster cual final a bolbe ripiti di 2 siman pasa unda Jorick Croes a titula Campeon y Gilrick Curie Sub Campeon. The Revival of Palomarga 2 despues di a analisa e trend y comprondiendo cu e cantidad di participantenan di street legal a aumenta drasticamente a opta pa no bai caba e careda di Diabierna 23 di Juni den un otro evento sino di core esaki den un evento separa Diadomingo 2 di July cuminsando pa 5or di atardi. Porta ta habri e Diadomingo aki pa 4or di atardi y pa 5or ta start/sigui cu e 3 categoria nan cu falta pa caba di core cu e participantenan cu ta den careda ainda, entrada pa e atardi aki lo ta completamente gratis.
Check Also
Streetlegal Finals Results & Coverage
RESULTS STREET LEGAL FINALS 2017 10/12/2017 JR-DRAGSTER: 1. Christine Fingal “Girl Power 2” Mad Max …


text:
Papiamento ta nos idioma pasobra el a nace na Aruba mescos cu nos, y a crece y desaroya aki, como parti di nos. E no a bin di ningun otro parti di mundo y no a sufri tampoco e cambionan cu algun ta predica cu el a sufri. El a desaroya cu nos y awendia ta forma un parti integral di nos bidanan. Trata di cambi’e bistiento e otro bachi ta igual na pasa un cuchio na su garganta y bisa nos: ya boso idioma no ta e mesun di tur e siglonan cu a pasa. Purba custumbra na e forma nobo di skirbie! NO! Esey no ta posible y no ta bay pasa tampoco pasobra mientras nos tey, nos no ta bay laga ningun hende destroz’e. Papiamento na Aruba ta bay keda e Papiamento cu nos tur conoce y cu cual nos ta custumbra! Mientras nos tey e no ta bay cambia su forma skirbi, o sea e figura di su palabranan.
Mi ta compronde e afan di cierto personanan pa cambia e forma di skirbi Papiamento pa e pas cu esun di e dos otro islanan cu tin tambe e mesun forma di comunicacion cu nos, pero nan ta perde for di bista cu Papiamento no ta un materia cientifico cu mester pusha pa smak riba tur otro hendenan, sino cu e ta un convenio entre e diferente gruponan di nos comunidad pa comunica cu otro. Si mi mira e forma di skirbi di e otro islanan, mi no ta haya ningun caminda un uniformidad di skirbi’e, y esey ta e punto mas neuralgico den henter e asunto aki. Si no por bin un uniformidad di skirbi’e, anto tanto bal, pasobra cada ken ta bay haci’e segun e sonidonan cu e ta scucha, y no segun un manera predetermina di skirbi’e.
Pa mi uniformidad den e figura di su palabranan bal mas cu cualke otro cos. Otronan por skirbi nos idioma yen di “k” y otro barbaridadnan, pero e fli ey no ta subi na Aruba. Aki nos ta respeta e figura di e palabranan manera cu nos a hereda nan di pasado. E idea di bin cu un solo manera di skirbi nos idioma na tur tres isla ta elogiable, pero no por pusha nos cu tur clase di innovacion cu no tin, pa nos, e balor cu otronan ta kere cu e tin. Laga nos keda cu e figura di nos palabranan y nos ta keda satisfecho cun’e.
Loke esnan cu ta propaganda Papiamento mester haci ta forza tur e stranheronan cu ta nenga di papia nos idioma haci’e, pasobra si nan bay otro pais, nan ta obliga di siña e idioma di e pais ey, no solamente papi’e, sino skirbi’e y lese’ tambe, sino no tin lugar pa nan aya. Mundo ta bira hopi chikito pa nan, y nan lo compronde pakico nos ta insisti tanto pa nan siña nos idioma. E ta e unico forma cu nan por funciona adecuadamente den nos comunidad.


text:
Adrès, tarea i produktonan
-
Adrès, tarea i produktonan
-
Ki medio di pago mi por usa ora ta trata permit pa konstrukshon?
-
Kuantu tempu un pèrmit di konstrukshon ta keda bálido?
-
Mi por hasi uso di mi pèrmit pa konstruí riba un otro tereno ku no ta esun ku ma pidi pe?
-
Ki ora mi por entregá un petishon òf bin tuma mi permit?
-
Kon mi ta hasi haña un number di kas?
-
Ma tuma nota di un kaya ku ta den mal estado. Unda mi por yama pa indiká esei?
-
Dikon hopi biaha ta lapi e kayanan ku tin buraku i no ta drecha e kaya mesora?
Kranshi
-
Mi a nase na Sint Maarten, mi por pidi un papel di nasementu for di Publieke Zaken (Kranshi) na Kòrsou?
-
Mi mester warda hopi pa mi por risibí mi ekstrakto, papel?
-
Kuantu tempu mi mester warda pa haña Attestatie di Vitae?
-
Ta mi mes tin ku hasi petishon pa un Attestatie di Vitae
-
Kiko ta un Attestatie di Vitae?
-
Kiko mi mester pa mi pidi Attestatie di Vitae?
-
Kuantu ta kosta un Attestatie di Vitae?
-
Kuantu ta kosta un bewijs van inschrijving?
-
Un akta (ekstrakto, papel di registro sivil) ta grátis?
-
Kua reibeweis djafó (estranhero) por wòrdu kambia na Kòrsou?
-
Kiko ta enserá kambio di mi reibeweis estranhero?
-
Kiko mester bai kuné pa mi por pidi un papel di inskripshon (bewijs van inschrijving) na Kranshi?
-
Pa kiko mi por uza e bewijs van inschrijving?
-
Kiko ta nifiká reibeweis djafó (estranhero: buitenlands rijbewijs)?
-
Kuantu ta kosta e deklarashon di garantie (garantieverklaring) pa hasi un petishon pa un visa?
-
Tin reibeweis djafá (estanhero: buitenlands rijbeweijs) ku mi por usa na Kòrsou?
-
Mi por uza mi reibeweis estranhero aki na Kòrsou?
Situashon Venezuela
-
Lo tin sufisiente petroli pa tene e refineria operashonal? Kua dia lo por spera un eskases i kiko lo ta e konsekuensianan?
-
Lo tin gasolin pa yena tanki aki ratu/ kua dia nos por antisipá eskases?
-
Kon gobièrnu ta evitá e posibilidat ku sierto produktonan básiko aworó lo no ta disponibel?
-
Lo tin gas/awa/koriente i ki dia ta spera eskases?
-
Turista aki na Kòrsou lo sinti e efekto?
-
Kiko esaki ta nifiká pa e preis di kuminda?
-
Aworakí ya tin eskases den supermerkadonan i restorantnan. Gobièrnu ta yuda buska alternativa pa importashon di produktonan?
-
Kiko gobièrnu ta hasi pa prevení eskases?
-
Ki konsekuensia esei tin pa preis di produkto?
-
E fronteranan será ki konsekuensia tin pa tráfiko di marítimo?
-
Den kaso di emergensia, gobièrnu ta yuda pasaheronan ku mester biaha pa nan haña un ruta alternativa?
-
Ta kanselá buelonan. Kon yu di Kòrsou pegá na Venezuela ta bini bek Kòrsou? Gobièrnu tin informashon tokante di e kantidat di y
-
Tin informashonnan ku ta bisa ku Kòrsou ta importá i èksportá oro den kantidat grandi, esei ta klòp?
-
Tin un konseho di biahe pa Venezuela? Kiko ta e konseho?
-
Kòrsou ta akseptá e medida aki di Venezuela? Kiko ta e konsekuensia pa nos relashon polítiko ku Venezuela?
-
Kiko Hulanda ta pensa di esaki? Hulanda ta dispuesto di yuda Kòrsou? Kon?
-
Kiko esaki ta nifiká pa seguridat na Kòrsou?
-
Kiko ta tarea di Servisio di Atmishon (Toelatings Organisatie) na Kòrsou?
-
UNHCR por disidí si Kòrsou mester aseptá Venezolanonan?
-
Awor aki no por saka Venezolanonan indokumentá/ilegal riba Kòrsou, for di e isla. Kiko esaki ta nifiká pa seguridat na Kòrsou?
-
Dikon Kòrsou no ta asepta e Venezolanonan ku ta yega nos isla komo refugiado?
-
Kiko esaki kemen?
-
Korsou a firma e Tratado tokante refugiado di 1951?
-
Kiko ta e tarea di UNHCR?
-
Kiko ta un asiel zoeker/solisitante di asilo?
-
Kiko ta un migrante ekonómiko?


text: WILLEMSTAD — Watakeli Building Depot ta gana di Xaverianen 3-0 i ta bira Kampion di klase Superior di Volibol Maskulino. E wega tabata di un nivel altu i ámbos ekipo a bringa kada punto pero tabata Watakeli enkabesá pa Gibi Paulina ku a sobre sali den atake ku a sa di bai ku e viktoria. Asina aki Watakeli ta konkista e título bek despues di un aña. Parsial (25-19,25-20,25-23) Den otro enkuentro di ayera, Titus ta empatá e seri kontra di Wata na 1 kada banda i a forsa un wega desisivo djadumingu otro siman. Titus a hunga un wega hopi efektivo i a logra di para e racha ganadó di Wata. Ku skore di 22-25,23-25, 25,14,25-16,15-12. Pues desishon den klase Maskulino A tei kai otro siman.. Den e partido di klase Femenino Superior , Shuatanari ta derota Stakamahakchi i di e forma aki nan ta forsa un wega desisivo otro siman. Shuatanari ku tabata lomba kantu di muraya a hunga un bon partido i a probe ya di e fayonan den defensa di Staka pa bai ke viktoria(25-22,25-18,25-27,13-


text:
Press release Ley di Proteccion di nos Flora y Fauna
bit.ly/2ymFzWQ Referente e Decreto Nacional (landsbesluit) nobo cu a sali cu ta trata e proteccion di flora y fauna local cu ta na peliger di extincion y di balor ecologico, DNM kier a aclaria lo siguiente.
E ponencia cu e lista di piscanan incluyendo e Kreeft, ta sortonan cu awo no ta permiti pa mata of pa herida, no ta completamente corecto.Read more...
Introduccion di e Landsbesluit/Decreto Nacional pa proteccion di Flora y Fauna local
Proteccion pa nos mata y bestianan: Ayera, 15 di augustus 2017 a drenta na vigor e ley cu ta brinda proteccion na diferente mata y bestia local. Ta trata aki mata y bestia cu ta na peliger di extinccion na Aruba y mata y betia cu ta di balor ecologico pa Aruba.Read more...
Ami ta cu Naturalesa-tuma accion hunto pa yuda nos medio ambiente
E aῆa aki World Environment Day (WED) su tema “Iam with Nature” ta pa pidi hendenan pa RE-conecta cu lugarnan cu nan ta stima. Esaki porta un luga cu bo tawata gusta bai, un luga special cu bo ta bishita awo of un luga cu bo ta desea di bai- tin hopi ideanan con pa conecta cu naturalesa y refelciona.Read more...
Ramsar. Kico e palabra su nificacion ta?
Ramsar ta un nomber unico cu un mama y tata a duna nan baby? Un app nobo-con pa jega na unda? Of tratado international?
Dia 2 di Februari ta marca e fecha cu mundo ta celebra y fecha cu a adopta e tratado International Convention on Wetlands cu a tuma lugar na e ciudad Irani, Ramsar.
Aruba su Ramsar area asigna ta Spaans Lagoen. Ta importante pa preserva y tene e area den forma sano pa e por sirbi como un barera den casonan extremo di mal tempo. Na otro partinan di mundo e ta yuda speed up e proceso di recupera y bolbe bek den forma original den caso di desasternan, sirbiendo como filtronan natural y restaura nutrientenan den e suelo.
Dia di Tera 2016: Ban planta 1 mata cada un pa yuda e planeta combati efectonan di uzo di fossil fuel
Awe 22 April ta recorda cu 46 aña cu e tema di proteccion di Naturaleza a haya atencion y a cuminsa cu un movimiento di concientizacion ariba e tema.
E senador di Wisconsin Sr. Gaylord Nelson realiza cu su persona hunto cu concientizacion publico di efectonan di polucion di aire, awa y tera lo por yuda pone e tema di proteccion di medio ambiente ariba e agenda politico.Read more...
DNM ta pone enfasis ariba 4 di e 17 Suatainable Development Goalsnan di United Nations
Awe 25 September durante e Sustainable Development Summit na New York, United Nations ta lansa e agenda nobo di pa un Desaroyo Sostenibel y Duradero. E agenda titula “Transforming Our World: the 2030 agenda for Sustainable Development” ta e programa cu lo defini e Sustainable Development Goals (SDG) pa e siguinte 15 añanan.Read more...
More Articles...
- DNM y StimAruba ta invita bo pa ban conoce nos matanan di mangel
- Directie Natuur en Milieu su evento Dialogo pa World Oceans Day "Let's Talk About Trash" un exito
- Aruba takes the challenge for World Oceans Day on June 8th: Healthy oceans, healthy planet!
- Dia International di Medio Ambiente; 7 Billion soñonan. Un planeta. Gasta cu cautela.
- Dia International di Biodiversidad cu enfasis ariba e topico di desaroyo duradero
- 45 Aniversario di observación Dia di Mama Tera
- ARUBA DOET 2015: Directie Natuur en Milieu joined Turtugaruba Beach Clean Up!
- World Water Day 22 Maart 2015: Het monitoren van de Waterkwaliteit op Aruba
Like ons!
Youtube Channel
Who's Online
- 8gcxr0yyzxhc73b
- i4i138gllmz7pyq
- pngnsadgzxid9n
- y41rnlpgkbah0wp
- ysxjko5elqnwqv